b'\n_START_ARTICLE_\nMihail Semjonovi\xc4\x8d Voroncov\n_START_SECTION_\n\xc5\xbdivljenje\n_START_PARAGRAPH_\nOtro\xc5\xa1tvo in mladost je pre\xc5\xbeivel v Londonu, kjer je prejel izvrstno izobrazbo. V letih 1803-04 se je boril na Kavkazu, v letih 1805-07 proti Francozom in v letih 1809-11 proti Turkom._NEWLINE_Med patriotsko vojno je poveljeval kompozitvnim grenadirskim divizijam; med bitko za Borodino je pre\xc5\xbeivelo le 300 od 4000 njegovih mo\xc5\xbe. Tudi sam je bil ranjen, tako da je do leta 1813 bil na bolni\xc5\xa1kem dopustu. Postal je poveljnik nove grenadirske divizije; po vojni pa je bil poveljnik okupacijskega korpusa v Franciji (1815-18)._NEWLINE_7. maja 1823 je postal generalni guverner Nove Rusije in namestnik Besarabije. Leta 1828 je vpeljal parnike na \xc4\x8crnem morju. Istega leta se je pri\xc4\x8dela tudi rusko-tur\xc5\xa1ko vojna._NEWLINE_Leta 1844 je postal vrhovni poveljnik in podkralj Kavkaza; za svoje zasluge v \xc4\x8ce\xc4\x8deniji je bil povzdignjen v princa in leta 1856 povi\xc5\xa1an v generalfeldmar\xc5\xa1ala.'